
ประกาศสภาองค์การบริหารส่วนตำบลแม่เจ้าอยู่หัว
เรื่อง  ผลการประชุมสภาองค์การบริหารส่วนตำบลแม่เจ้าอยู่หัว
สมัยสามัญ สมัยที่ ๒ ครั้งที่ ๑/ ๒๕๕๔ และ ครั้งที่ ๒ / ๒๕๕๔
.........................................................................................
 

ตามที่สภาองค์การบริหารส่วนตำบลแม่เจ้าอยู่หัว ได้กำหนดให้มีการประชุมสภาองค์การบริหาร   ส่วนตำบลแม่เจ้าอยู่หัว สมัยสามัญ สมัยที่ ๒ ครั้งที่ ๑ เมื่อวันที่ ๑๔ มิถุนายน ๒๕๕๔ และสมัยสามัญ สมัยที่ ๒ ครั้งที่ ๒ เมื่อวันที่ ๑๕ มิถุนายน ๒๕๕๔ เวลา ๑๐.๐๐ น. ณ ห้องประชุมสภาองค์การบริหารส่วนตำบล         แม่เจ้าอยู่หัว เพื่อพิจารณาร่างแผนพัฒนาสามปี (พ.ศ.๒๕๕๕-๒๕๕๗) นั้น


บัดนี้  การประชุมสภาองค์การบริหารส่วนตำบลแม่เจ้าอยู่หัวได้แล้วเสร็จ  องค์การบริหารส่วนตำบลแม่เจ้าอยู่หัว จึงขอประกาศผลการประชุมดังกล่าว เพื่อให้ประชาชนผู้สนใจได้รับทราบข้อมูลข่าวสารของราชการตามพระราชบัญญัติข้อมูลข่าวสารทางราชการ พ.ศ. ๒๕๔๐ และพระราชกฤษฎีกาว่าด้วยหลักเกณฑ์ และวิธีการบริหารจัดการบ้านเมืองที่ดี พ.ศ. ๒๕๔๖ รายละเอียดปรากฏตามเอกสารแนบท้ายประกาศฉบับนี้


จึงประกาศมาให้ทราบโดยทั่วกัน



ประกาศ ณ วันที่ ๑๗ เดือน สิงหาคม พ.ศ. ๒๕๕๔ 

(นายภักดี    ม้าแก้ว)
ประธานสภาองค์การบริหารส่วนตำบลแม่เจ้าอยู่หัว
ผลการประชุมสภา อบต.
รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๒ ครั้งที่  ๑ / ๒๕๕๔
วันที่ ๑๔ มิถุนายน ๒๕๕๔  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น   จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง   เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	


ผู้เข้าร่วมประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	๔
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	๑.๑ เรื่องระเบียบกระทรวงมหาดไทยว่าด้วยข้อบังคับการประชุมสภาท้องถิ่น(ฉบับที่ ๒) พ.ศ.๒๕๕๔

	นายภักดี   ม้าแก้ว
ประธานสภาฯ
	- ระเบียบตัวนี้มีผลบังคับตั้งแต่ ๙ มีนาคม ๒๕๕๔ และจะแจ้งให้ทราบว่าวันนี้เลขานุการสภา ติดราชการไปประชุมที่หาดใหญ่ จึงมีความจำเป็นต้องเลือกสมาชิกสภาท่านใดท่านหนึ่งมาทำหน้าที่แทน ขอเชิญสมาชิกเสนอครับ

	นายเจริญ  ทองเกลี้ยง
ส.อบต.หมู่ที่ ๖
	- เสนอ นายจรัญ  หนูทอง ส.อบต.หมู่ที่ ๔

	นายภักดี  ม้าแก้ว
ประธานสภา ฯ
	- ขอผู้รับรองครับ ครับเมื่อที่ประชุมเห็นชอบก็เชิญท่านจรัญ  หนูทอง ส.อบต.หมู่ที่ ๔ ทำหน้าที่เลขานุการสภา ขอเชิญครับ

	ระเบียบวาระที่ ๒
	- เรื่องรับรองรายงานการประชุมครั้งที่แล้ว

	นายภักดี   ม้าแก้ว
ประธานสภา ฯ
	- สมาชิกท่านใดจะขอแก้ไขหรือมีการผิดพลาดตรงไหนก็ขอเชิญครับ ถ้าไม่มีผมจะขอมตินะครับ สมาชิกท่านใดเห็นชอบการรายงานการประชุมครั้งที่แล้ว กรุณายกมือครับ 

	มติที่ประชุม
	- เห็นชอบ       เสียง
- ไม่เห็นชอบ    เสียง
- งดออกเสียง   เสียง

	ระเบียบวาระที่ ๓
	- เรื่องเสนอเพื่อพิจารณา

	
	๓.๑ เรื่องพิจารณาให้ความเห็นชอบร่างระเบียบสภา อบต. แม่เจ้าอยู่หัวว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภา พ.ศ.๒๕๕๔

	นายภักดี   ม้าแก้ว
ประธานสภา ฯ
	- ในระเบียบวาระที่ ๓.๑ เพื่อพิจารณาและเห็นชอบให้ประชาชนฟังการประชุม พ.ศ. ๒๕๕๔ ขอให้สมาชิกดูร่างระเบียบที่เจ้าหน้าที่ได้แจกให้นะครับ และท่านใดจะมีความคิดหรือจะเสนออะไรก็ขอเชิญครับ

	นายบำเพ็ญ   เจียะรัตน์
นายก อบต.
	- ผมได้อ่านร่างระเบียบตัวนี้ ผมคิดว่าคงจะออกมาจากกระทรวงมหาดไทยว่าด้วยการประชุมสภา  แต่ไม่ทราบว่าทำไมต้องเป็นร่างระเบียบแต่ผมคิดว่ากระทรวงคงจะให้สภาลงมติและเห็นชอบก่อนจึงจะประกาศใช้ได้ และถ้าร่างตัวนี้เป็นระเบียบที่กระทรวงกำหนดมา เราก็คงไม่สามารถแก้ไขหรือเปลี่ยนแปลงตามที่กระทรวงกำหนดมาได้ ให้ประธานสภาฯ ชี้แจงฝ่ายบริหารและสมาชิกด้วยเพื่อทำความเข้าใจตรงกัน

	นายภักดี   ม้าแก้ว
ประธานสภา ฯ
	- ขอเชิญเจ้าหน้าที่ผู้ช่วยฝ่ายสภา คือเจ้าหน้าที่วิเคราะห์นโยบายและแผนแจ้งตรงนี้ด้วยครับ

	นางสาวสุจิตรา   ศรีแก้ว
จนท.วิเคราะห์นโยบายและแผน
นายภักดี   ม้าแก้ว
ประธานสภาฯ
	- ร่างระเบียบสภา อบต.แม่เจ้าอยู่หัวว่าด้วยหลักเกณฑ์และวิธีการสำหรับให้ประชาชนเข้ารับฟังการประชุมสภา พ.ศ.๒๕๕๔  ระเบียบตัวนี้ก็เป็นระเบียบการประชุม พ.ศ.๒๕๓๗ ที่มีมาแล้ว แต่สภาของเราไม่ได้ออกระเบียบตัวนี้มาใช้และให้ประชาชนเข้าร่วมฟังการประชุมสภา เพื่อความถูกต้องและเหมาะสม ทางจังหวัดจึงได้มีหนังสือมาให้ อบต.ดำเนินการออกระเบียบตัวนี้ และสภาสามารถเปลี่ยนแปลงแก้ไขระเบียบตัวนี้ได้ค่ะ
- สรุปว่าร่างระเบียบฯ นี้ สภาสามารถแก้ไขได้ครับ สมาชิกคงจะเข้าใจแล้วนะครับ เพราะฉะนั้นใครจะมีการแก้ไขอะไรบ้างครับ ขอเชิญครับ

	นายปรีชา   เดชสุทธิ์
ส.อบต.หมู่ที่ ๗
	- ผมคิดเรื่องนี้เป็นเรื่องเก่าและมีระเบียบอยู่แล้ว ทุกคนก็ทราบชาวบ้านก็ทราบ คือ เอาของเก่ามาทำใหม่เพื่อให้ชัดเจนเท่านั้น และผมไม่เข้าใจว่าทำไมต้องทำร่างอีก เพราะมันเป็นระเบียบเก่าอยู่แล้วที่กำหนดในการว่าด้วยการประชุมสภา ผมไม่เข้าใจว่าทำไมต้องทำร่างออกมาอีก ขอขอบคุณครับประธานฯ

	นายชัยยา  กลางบน
ส.อบต.หมู่ที่ ๕
	- ในการประชุมวาระที่ ๓.๑ เรื่องร่างระเบียบสภา อบต.ว่าด้วยหลักเกณฑ์ให้ประชาชนเข้ารับฟังการประชุมสภา พ.ศ. ๒๕๕๔ ตามที่นายก อบต.และสมาชิกสภาฯก็ได้กล่าวไปแล้วว่าเป็นระเบียบเก่าและที่ผ่านมาเมื่อระเบียบตัวนี้บังคับแล้วจะเป็นปัญหาหรือไม่ แต่ประชาชนก็เคยเข้าร่วมประชุม เช่น การที่เครือข่ายประชาชนผู้ยากจนได้เข้ามาประชุมและก็ไม่มีปัญหาอะไร การแก้ไขต้องมีเหตุผล ว่ามีอะไรที่ผิดพลาด แต่ผมได้อ่านแล้วก็เห็นว่ามันก็เป็นเรื่องเก่าที่เราได้ดำเนินการอยู่แล้วและข้อกฎหมายก็ไม่มีอะไรเปลี่ยนแปลงไปจากเดิม จึงไม่สามารถว่าจะแก้ไขตรงไหนครับ

	นายศรายุธ   สุขศรี
ส.อบต.หมู่ที่ ๖
	- ในการร่างระเบียบฯ (ไม่ได้อัดในเทป)


	นายสมศักดิ์   สงสว่าง
ส.อบต.หมู่ที่ ๙
	- ตามความเข้าใจของผมว่า สมาชิกจะรับร่างของกระทรวงมหาดไทย เป็นข้อบังคับใช้ของสภาตำบล หรือเพื่อสมาชิกจะแก้ไขข้อหนึ่งข้อใด และให้เพื่อนสมาชิกรับรอง  และถ้าไม่แก้ไขท่านประธานสภาฯก็ต้องขอมติสภาว่าจะรับหรือไม่รับครับ


	นายภักดี   ม้าแก้ว
ประธานสภา ฯ
	- จะมีสมาชิกท่านใดจะเสนออะไรขอเชิญ หรืออภิปรายหรือไม่ขอเชิญครับ

	นายเจริญ   ทองเกลี้ยง
ส.อบต.หมู่ที่ ๔
	- ในวาระที่ ๓.๑ เรื่องร่างระเบียบสภาอบต.ว่าด้วยหลักเกณฑ์และวิธีการให้ประชาชนเข้าร่วมรับฟัง เพราะที่ผ่านมาเราก็ให้ประชาชนเข้าร่วมอยู่แล้วและก็ไม่มีปัญหาอะไร ผมเห็นด้วยในร่างฯ ตัวนี้ครับ

	นายภักดี   ม้าแก้ว
ประธานสภา ฯ
	- สมาชิกท่านใดจะอภิปรายอีกก็ขอเชิญครับ ถ้าไม่มีผมจะขอมตินะครับ สมาชิกท่านใดเห็นชอบในร่างระเบียบหลักเกณฑ์และวิธีการสำหรับให้ประชาชนเข้ารับฟังการประชุมสภา กรุณายกมือครับ

	มติที่ประชุม
	· เห็นชอบ  ๑๘ เสียง
· ไม่เห็นชอบ – เสียง
· งดออกเสียง ๒ เสียง

	นายภักดี   ม้าแก้ว
ประธานสภาฯ
	- ก่อนจะเข้าวาระที่ ๓.๒ ผมขอหารือสภาว่าเรามีความจำเป็นที่ต้องไปเผาศพพ่อของท่านรองประธานสภา ในวันนี้ คือผมขอความคิดเห็นว่าเราจะพิจารณาในวาระที่ ๓.๒ เรื่อง เห็นชอบแผนพัฒนาสามปีต่อหรือจะไว้พิจารณาพรุ่งนี้ และเข้าวาระที่ ๔ เรืองอื่นๆ และก็จบค่อยประชุมต่อพรุ่งนี้ครับ ขอเชิญสมาชิกเสนอความคิดเห็นครับ คือผมขอคำปรึกษาผู้บริหารและสมาชิก ขอเชิญทุกท่านแสดงความคิดเห็นครับ

	นายบำเพ็ญ   เจียะรัตน์
นายก อบต.
	- ผมว่าเรายังมีเวลาพิจารณาในวาระที่ ๓.๒ เรื่องแผนก็คงใช้เวลาไม่มากและสมาชิกก็ได้รับแผนไปล่วงหน้าหลายวันแล้ว ผมคิดว่าคงใช้เวลาไม่เกิน ๒ ชั่วโมงก็คงจะเสร็จ คือขอให้พิจารณาไปก่อน จนจะถึงเที่ยง ถ้าไม่เสร็จก็ค่อยพิจารณาต่อในวันพรุ่งนี้ครับ ผมขอเสนอนะครับ

	นายภักดี   ม้าแก้ว
ประธานสภา ฯ
	- ผู้บริหารเสนอมาว่าพิจารณาไปก่อน ถ้าไม่เสร็จก็ค่อยพิจารณาต่อพรุ่งนี้ ก็ขอเชิญนายก อบต. เสนอร่างแผนพัฒนาสามปี (พ.ศ. ๒๕๕๕-๒๕๕๗) ในระเบียบวาระที่ ๓.๒ ขอเชิญผู้บริหารครับ

	นายบำเพ็ญ   เจียะรัตน์
นายก อบต.
	- ในวาระที่ ๓.๒ เรื่องพิจารณาให้ความเห็นชอบร่างแผนพัฒนาสามปี (พ.ศ.๒๕๕๕-๒๕๕๗) และตามที่คณะกรรมการแผนได้ออกทำประชาคมหมู่บ้านคือขั้นตอนแรก และได้กิจกรรมรองลงมาก็คือการจัดลำดับความสำคัญของแต่ละหมู่บ้าน แล้วได้นำเข้าเสนอคณะกรรมการพิจารณาแผนระดับตำบล และในขั้นตอนนี้คือนำร่างแผนพัฒนาตำบล ๓ ปี เสนอสภาให้พิจารณา และเห็นชอบให้ประกาศใช้แผน ๓ ปี นะครับ เพราะในการจัดทำแผน ๓ ปี มันเป็นความสำคัญในการจัดทำข้อบัญญัติงบประมาณในปีต่อไปด้วย ร่างแผนตัวนี้ก็มีอยู่ ๖ บทนะครับ
- บทที่ ๑ บทนำ
- บทที่ ๒ สภาพทั่วไปและข้อมูลพื้นฐาน
- บทที่ ๓ ผลดำเนินการที่ผ่านมา
- บทที่ ๔ ยุทธศาสตร์แนวทางในการพัฒนา
- บทที่ ๕ บัญชีโครงการพัฒนา ปี ๒๕๕๕-๒๕๕๗ 
- บทที่ ๖ การนำแผนพัฒนาสามปีไปสู่การปฏิบัติและการติดตามประเมินผล
- ในบทนำก็เป็นขั้นตอนในการดำเนินการในการจัดทำแผน ก็มี ๗ ขั้นตอน การอนุมัติและประกาศใช้แผนพัฒนาสามปี ผมจะอ่านไปเรื่อยๆและให้สมาชิกดูตามไปด้วยว่าตรงไหนถูกต้อง ถ้าไม่ถูกต้องก็ให้สมาชิกทักท้วงตรงนั้นขึ้นมาเพื่อได้ปรบปรุงหรือแก้ไขให้ถูกต้อง บทที่ ๒ สภาพทั่วไปและข้อมูลพื้นฐาน(ตามในแผน๓ปี) (และมีการอภิปรายเรื่องศูนย์พัฒนาเด็กเล็ก วัดบ่อล้อหมู่ที่ ๗ ควรจะใช้ชื่ออะไร ที่ประชุมเห็นควรใช้ชื่อศูนย์พัฒนาเด็กเล็ก อบต.แม่เจ้าอยู่หัว หน้าที่ ๘) รายละเอียดตามในแผน ฯลฯ ในบทที่ ๓ ผลการพัฒนาที่ผ่านมาใน(หน้า๓๒) ก็ขอให้สมาชิกดูตามหนังสือ ในบทที่ ๔ ยุทธศาสตร์และแนวทางพัฒนา(หน้า ๓๕) และมาดูหน้าที่ ๓๘ บัญชีสรุปโครงการงบประมาณตามยุทธศาสตร์การพัฒนาปีงบประมาณ(๒๕๕๕-๒๕๕๗) ยุทธศาสตร์ที่ ๑ ด้านการศึกษาให้สมาชิกดูเฉพาะในปี ๒๕๕๕ เพราะเรามีการทบทวนแผนทุกปี ฯลฯ (ในกิจกรรมแห่ผ้าห่มพระเจดีย์ศรีธรรมโศกราช สมาชิกขอเพิ่มเป็น ๑๐๐,๐๐๐ บาท และให้ตัดกิจกรรมการแข่งขันเรือเพรียว จาก ๒๐๐,๐๐๐ บาท ลดลงเหลือ ๑๕๐,๐๐๐ บาท) ( หน้า๔๒) นายก แจ้งยุทธศาสตร์ที่ ๓ จนจบ แล้วจะต่อในวันพรุ่งนี้ ในยุทธศาสตร์ที่ ๔

	วาระที่ ๔
	- เรื่องอื่นๆ
ฯลฯ


  ปิดประชุมเวลา
๑๕.๐๐ น.
 (ลงชื่อ)      .....................................                            (ลงชื่อ)     ……………………….………. ผู้จดบันทึกรายงานการประชุม
          (นายภักดี    ม้าแก้ว)      


             (นายจรัญ  หนูทอง ส.อบต.หมู่ที่ ๔)
   ประธานสภา อบต.แม่เจ้าอยู่หัว


       เลขานุการสภา อบต.แม่เจ้าอยู่หัวชั่วคราว

รายงานการประชุมสภาองค์การบริหารส่วนตำบลแม่เจ้าอยู่หัว
สมัยประชุมสามัญ  สมัยที่ ๒ ครั้งที่  ๒ / ๒๕๕๔
วันที่ ๑๕ มิถุนายน ๒๕๕๔  เวลา ๑๐.๐๐ น.
ณ ห้องประชุมสภาองค์การบริหารส่วนตำบลแม่เจ้าอยู่หัว

ผู้มาประชุม
	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายภักดี   ม้าแก้ว
	ประธานสภา ฯ
	ภักดี   ม้าแก้ว
	

	๒
	นายสนชัย   จงไกรจักร์
	รองประธานสภา ฯ 
	สนชัย   จงไกรจักร์
	

	๓
	นายถาวร   คำนวณ
	สมาชิกสภา ฯ หมู่ที่ ๑
	ถาวร   คำนวณ
	

	๔
	นายสาธิต   โสมจันทร์
	สมาชิกสภา ฯ หมู่ที่ ๒
	สาธิต   โสมจันทร์
	

	๕
	นายสนั่น   จงไกรจักร์
	สมาชิกสภา ฯ  หมู่ที่ ๒
	สนั่น   จงไกรจักร์
	

	๖
	นายเชวง   เขียวบม
	สมาชิกสภา ฯ  หมู่ที่ ๓
	เชวง   เขียวบม
	

	๗
	นายณรงค์   ถาวรนุวงศ์
	สมาชิกสภา ฯ  หมู่ที่ ๓
	ณรงค์   ถาวรนุวงศ์
	

	๘
	นายจรัญ   หนูทอง
	สมาชิกสภา ฯ  หมู่ที่ ๔
	จรัญ   หนูทอง
	

	๙
	นายบุญสาร   ไกรทิพย์
	สมาชิกสภา ฯ  หมู่ที่๔
	บุญสาร   ไกรทิพย์
	

	๑๐
	นายชัยยา   กลางบน
	สมาชิกสภา ฯ  หมู่ที่ ๕
	ชัยยา   กลางบน
	

	๑๑
	นายเจริญ  ทองเกลี้ยง
	สมาชิกสภา ฯ  หมู่ที่ ๖
	เจริญ ทองเกลี้ยง
	

	๑๒
	นายศรายุธ   สุขศรี
	สมาชิกสภา ฯ  หมู่ที่ ๖
	ศรายุธ   สุขศรี
	

	๑๓
	นายปรีชา   เดชสุทธิ์
	สมาชิกสภา ฯ  หมู่ที่ ๗
	ปรีชา   เดชสุทธิ์
	

	๑๔
	นายบัญชา   ชัยเรือง
	สมาชิกสภา ฯ  หมู่ที่ ๗
	บัญชา   ชัยเรือง
	

	๑๕
	นายธีรชัย   หนูทอง
	สมาชิกสภา ฯ  หมู่ที่ ๘
	ธีรชัย   หนูทอง
	

	      ๑๖  
	นายอดุลย์   หนูทอง
	สมาชิกสภา ฯ  หมู่ที่ ๘
	อดุลย์   หนูทอง
	

	      ๑๗
	นายสวัสดิ์   ชุมคง
	สมาชิกสภา ฯ  หมู่ที่ ๙
	สวัสดิ์   ชุมคง
	

	     ๑๘
	นายสมศักดิ์   สงสว่าง
	สมาชิกสภา ฯ  หมู่ที่ ๙
	สมศักดิ์   สงสว่าง
	

	    ๑๙
	นายอิ่น   มีแก้ว
	สมาชิกสภา ฯ  หมู่ที่ ๑๐
	อิ่น   มีแก้ว
	

	    ๒๐
	นางสายัณห์   ปิดชิด
	สมาชิกสภา ฯ  หมู่ที่ ๑๐
	สายัณห์   ปิดชิด
	

	๒๑
	นายชัยวัฒน์   สิทธิศักดิ์
	เลขานุการสภา ฯ
	ชัยวัฒน์  สิทธิศักดิ์
	


ผู้เข้าร่วมประชุม

	ที่
	ชื่อ - สกุล
	ตำแหน่ง
	ลายมือชื่อ
	หมายเหตุ

	๑
	นายบำเพ็ญ   เจียะรัตน์
	นายก  อบต.
	บำเพ็ญ   เจียะรัตน์
	

	๒
	นายไชยวุฒิ   แก้วเนิน
	รองนายก อบต. 
	ไชยวุฒิ   แก้วเนิน
	

	๓
	นายไชยา  สินธ์ทอง
	รองนายก อบต.
	ไชยา  สินธ์ทอง
	

	๔
	นายวุฒิชัย   ไกรทิพย์
	เลขานุการนายก อบต.
	วุฒิชัย   ไกรทิพย์
	


เริ่มประชุมเวลา  ๑๐.๐๐  น.
	ระเบียบวาระที่ ๑
	- เรื่องที่ประธานแจ้งให้ที่ประชุมทราบ

	
	- ไม่มี

	ระเบียบวาระที่ ๒
	- เรื่องรับรองรายงานการประชุมครั้งที่แล้ว

	
	- ไม่มี

	ระเบียบวาระที่ ๓
	- เรื่องเสนอเพื่อพิจารณา

	
	๓.๑ เรื่องพิจารณาให้ความเห็นชอบแผนพัฒนาสามปี พ.ศ.๒๕๕๕-๒๕๕๗

	นายภักดี   ม้าแก้ว
ประธานสภาฯ
	- ผมจะเข้าวาระที่ ๓.๑ เพื่อพิจารณาให้ความเห็นชอบแผนพัฒนาสามปี ต่อจากเมื่อวานนะครับ ขอเชิญท่านนายก อบต.ชี้แจงเลยครับ

	นายบำเพ็ญ  เจียะรัตน์
นายก อบต.
	- มาเข้าในยุทธศาสตร์ที่ ๗ หน้า ๖๒ ยุทธศาสตร์ด้านสิ่งแวดล้อมและทรัพยากรธรรมชาติ ในเรื่องที่ ๑ การสร้างจิตสำนึกและตระหนักในการจัดการทรัพยากรธรรมชาติและสิ่งแวดล้อม มีอยู่ ๒ โครงการตามในหนังสือ ฯลฯและมาในยุทธศาสตร์ที่ ๘ คือยุทธศาสตร์ด้านการบริหารจัดการ ในข้อที่ ๑ พัฒนาระบบการบริหารจัดการที่ดีมีประสิทธิภาพ มี ๖ โครงการ ฯลฯ

	นายสมศักดิ์   สงสว่าง
ส.อบต.หมู่ที่ ๙
	- ผมอยากถามว่าในข้อที่ ๔ การจัดทำแผนพัฒนาตำบล การจัดทำประชาคมหมู่บ้านที่ผ่านมาในปี ๕๔ อบต.ได้ตั้งงบประมาณเป็นค่าทำประชาคมหมู่บ้านละ ๕,๐๐๐ บาท ทั้งตำบล ๕๐,๐๐๐ บาท ที่ผมสงสัยว่าปีนี้ตั้งไว้๑๕๐,๐๐๐ บาท ตกลงว่าจะให้หมู่บ้านละ ๑๕,๐๐๐ บาท ใช่หรือไม่ และในโครงการที่ ๖ เสียงไร้สายตั้งไว้ ๑๕๐,๐๐๐ ผมอยากทราบวิธีดำเนินการว่าเครื่องส่งนี้ไว้ที่ อบต.      ใช่หรือไม่ และเสียงไร้สายจะให้ประชาชนรับรู้หมายความว่าเครื่องรับต้องมีทุกหมู่บ้านใช่หรือไม่

	นายบำเพ็ญ  เจียะรัตน์
นายก อบต.
	- คือผมจะทำความเข้าใจนะครับว่า โครงการที่ ๔ การจัดทำแผนฯ นี้ปีที่แล้วให้หมู่บ้านละ ๕,๐๐๐ บาท การจัดทำประชาคมหมู่บ้านและที่เพิ่มมาเป็นหมู่ละ ๑๕,๐๐๐ บาท ก็เป็นนโยบายของรัฐบาลที่จะให้จัดทำแผนชุมชนด้วย จึงได้ตั้งรองรับไว้แต่เป็นแค่แผนนะครับ เพียงแต่คาดการ และโครงการที่ ๖ เสียงไร้สายและจัดทำภายในชุมชนแถวสี่แยกบ่อล้อคล้ายของสวนหลวงแล้วค่อยขยายไปเรื่อยๆนะครับ ก็เหมือนที่สมาชิกหมู่ที่ ๙ เข้าใจนั้นถูกต้องแล้วครับ ท่านอื่นครับ

	นายเจริญ   ทองเกลี้ยง
ส.อบต.หมู่ที่ ๖
	- ในเรื่องข้อที่ ๑ สนับสนุนการศึกษาอบรมสัมมนาของบุคลากรของ อบต.      ไม่ทราบว่าเป็นพนักงานอย่างเดียว ผมอยากให้มีสมาชิกรวมด้วยนะครับ และในข้อที่ ๒ สนับสนุนการศึกษาเพิ่มเติมก็ขอให้เพิ่มสมาชิก อบต.เข้าไปด้วย ผมขอฝากท่านบริหารด้วยครับ

	นายบำเพ็ญ   เจียะรัตน์
นายก อบต.
	- ในข้อที่ ๑ บุคลากรที่จริงสมาชิกก็คือบุคลากรของ อบต. แต่ถ้าท่านจะให้เขียนเพิ่มว่า สมาชิก อบต.ลงไปเพื่อความมั่นใจก็ได้ครับ และในข้อที่ ๒ ก็ให้เพิ่มคำว่า”สมาชิก”ลงไปก็ได้ ให้เขียนเพิ่มลงไปเลยนะครับ ท่านอื่นครับถ้าไม่มีอะไรก็ถือว่าก็ถือว่ายุทธศาสตร์ทั้ง ๘ ด้านก็จบ ต่อไปก็ไปดูโครงการขอรับการสนับสนุนจากหน่วยงานอื่น ครับในหน้า ๖๔-หน้า๗๑ ในข้อที่ ๑ ก่อสร้างศูนย์บริการและถ่ายทอดเทคโนโลยีการเกษตรประจำตำบล หน่วยงานที่ขอรับการสนับสนุน อบจ. โครงการที่ ๒ ฯลฯ โครงการที่เพิ่มศักยภาพของตำบลเพื่อขอรับการสนับสนุนจากหน่วยงานอื่นก็มี ๖๓ โครงการ ผมก็ขอให้สมาชิกที่จะเพิ่มเติมโครงการอื่นในส่วนนี้ก็ได้นะครับแต่ไม่ซ้ำซ้อนกับ ๖๓ โครงการ ดังที่กล่าวมาแล้วครับ ขอเชิญครับ

	นายถาวร  คำนวณ
ส.อบต.หมู่ที่ ๑
	- ผมขอเพิ่มโครงการจัดทำโครงการท่อบล็อกสายเมไฟ จำนวน ๒ จุด งบประมาณ ๕๐๐,๐๐๐ บาทจากชลประทาน และสายบางตาตั้ว จำนวน ๑ จุด งบประมาณ ๓๐๐,๐๐๐ บาท ขอจากชลประทาน

	นายเชวง  เขียวบม
ส.อบต.หมู่ที่ ๓
	- ขอถนนยกระดับ ระหว่าง หมู่ที่ ๓ - หมู่ที่ ๑๐ ระยะทางประมาณ ๔๘๐ เมตร ถนนลาดยาง ผมขอฝากไว้ด้วยนะครับ

	นายบำเพ็ญ  เจียะรัตน์
นายก อบต.
	- ตรงนี้ อบต.คงจะดำเนินการได้เอง แต่รู้สึกว่าระยะความกว้าง ๓ เมตร ให้    ส.อบต.หมู่ที่ ๓และหมู่ที่ ๑๐ ไปประสานตรงนั้นโดยให้เขาอุทิศที่ดินให้ แล้ว อบต.จะดำเนินการให้ เพราะรู้สึกว่าทางตรงนั้นมีปัญหามานานแล้วนะครับ

	นายชัยยา  กลางบน
ส.อบต.หมู่ที่ ๕
	- ขอเพิ่มโครงการปรับปรุงที่ดินเปรี้ยว ของหมู่ ๑,๒,๕,๖, ขอรับการสนับสนุนจากกรมพัฒนาที่ดินงบประมาณ

	นายบำเพ็ญ  เจียะรัตน์
นายก อบต.
	- ในโครงการนี้ให้ไปดูในข้อ ๔๔ ในโครงการปรับปรุงดินเปรี้ยวหมู่ที่ ๖ ให้เพิ่มหมู่ที่๑,๒,๕ นะครับ ของกรมพัฒนาที่ดิน

	นายชัยยา   กลางบน
ส.อบต.หมู่ที่ ๕
	- ขอให้เป็นทั้งตำบล

	นายบำเพ็ญ  เจียะรัตน์
นายก อบต.
	- สรุปว่าเป็นทั้งตำบล งบประมาณ ๑,๐๐๐,๐๐๐ บาท
และการพิจารณาร่างแผนพัฒนา ๓ ปี ตามที่ผู้บริหารได้เสนอมาเป็นเวลา ๒ วันแล้ว และก็ได้ชี้แจงรายละเอียดครบทุกด้านแล้ว ขั้นตอนต่อไปก็เป็นหน้าที่ของสภาที่จะดำเนินการต่อไป ขอเชิญท่านประธานสภาฯครับ

	นายภักดี   ม้าแก้ว
ประธานสภาฯ
	-  ขอบคุณครับท่านนายกฯที่ได้เสนอและชี้แจงร่างแผนพัฒนา ๓ ปี และได้มาประชุม ๒ วันแล้ว ก็เป็นหน้าที่ของสภาฯที่จะให้ความเห็นชอบหรือไม่เห็นชอบนะครับ

	นายสมศักดิ์  สงสว่าง
ส.อบต.หมู่ที่ ๙
	- ที่ผมได้ทักท้วงในเรื่องด้านสภาพทางเศรษฐกิจในหน้า ๕ ตั้งแต่เมื่อวานแล้ว ผมสงสัยอยู่ที่ร้านค้าของชำ ในปีนี้มี ๓๙ ราย แต่ปีที่แล้วมี ๔๒ ราย ผมไม่ออกชื่อ และอีกข้อคือร้านขายอาหารในปี ๕๔ มี ๑๖ ราย ในปี ๕๕ มีแค่ ๗ ราย และฟาร์มสุกร ปี ๕๔ มี ๓ ราย แต่ในปี ๕๕ ไม่มีรายเดียว และสถานบริการอาบอบนวด ปี ๕๔ มี ๙ ราย แต่ในปี ๕๕ ไม่มี หรือว่าเขาแจ้งเลิกแล้ว หรือไม่ท่านนายก อบต.ช่วยชี้แจงด้วยครับ และให้สมาชิกไปดูในหน้า ๑๓ สถิติการคลังย้อนหลัง ๓ ปี ประเภทรายได้ไปดูในอากรฆ่าสัตว์ ผมไม่เชื่อว่าในปี ๕๑ ไม่มีรายได้และในปี ๕๒ ได้ ๕๐ บาท และปี ๕๓ ก็ไม่ได้บาทเดียว ผมอยากให้ท่านนายก อบต. ช่วยชี้แจงครับ

	นายบำเพ็ญ   เจียะรัตน์
นายก อบต.
	- ในเรื่องงบประมาณก็ให้เจ้าหน้าที่งบประมาณชี้แจงนะครับ ส่วนในเรื่องของชำก็ให้เจ้าหน้าที่วิเคราะห์ชี้แจงและเจ้าพนักงานจัดเก็บฯครับ


	นายชัยวัฒน์  สิทธิศักดิ์
ปลัด อบต.
	- ผมขอชี้แจงเรื่องอากรฆ่าสัตว์นะครับว่า เมื่อก่อน ท่านผู้ว่าราชการจังหวัด ได้ประกาศให้ อบต.รับชำระอากรฆ่าสัตว์ในเขตทุรกันดาร อบต. เลยมีอำนาจในการจัดเก็บและหลังจัดเก็บได้๔ถึง๕ปี ผู้ว่าราชการจังหวัดก็ได้ประกาศยกเลิกการรับชำระอากรฆ่าสัตว์ที่ อบต.ดำเนินการ เพราะถือว่าไม่เป็นเขตทุรกันดารและผู้ขออนุญาตต้องไปดำเนินการในพื้นที่ที่มีโรงฆ่าสัตว์ครับ และ อบต.ไม่สามารถรับชำระได้แล้ว และสถานบริการในปี ๕๔ นายอำเภอไม่ต่อใบอนุญาตการเปิดร้านการขอใช้เสียงฯ ทาง อบต.จึงไม่สามารถดำเนินเก็บกิจการที่เป็นอันตรายต่อสุขภาพได้

	นายศรายุธ   สุขศรี
ส.อบต.หมู่ที่ ๖
	- เพราะตามธรรมดาการชำระภาษีหรือค่าธรรมเนียมจะมีการต่ออายุปีต่อปี เจ้าหน้าที่แผนก็เอาข้อมูลตรงนั้นมา บางรายมีการมาขอยกเลิก แต่มีการเปิดร้านอยู่ และบางรายก็เปลี่ยนผู้ประกอบการใหม่ ไม่ทราบว่าเขามาขออนุญาตแล้วหรือยัง และการเลี้ยงสุกรภายในตำบลรู้สึกว่าที่ขออนุญาตถูกต้องมี ๓-๔ รายและที่ไม่ขออนุญาตต่อเป็นหน้าที่ของฝ่ายบริหารที่จะทำอย่างไรให้เขามาขออนุญาต เพราะเป็นกิจการที่มีผลต่อสุขภาพนะครับ และขณะนี้ในเขตตำบลของเราก็มีโรงงานหลายโรงงาน แต่บางโรงก็ไม่ดำเนินการให้ถูกต้อง และมีข่าวโรงงานปาล์มก็มีกลิ่น น่าจะให้เจ้าหน้าที่ไปตรวจสอบ เช่น ช่างโยธา

	นายบุญสาร  ไกรทิพย์
ส.อบต.หมู่ที่ ๔
	- ได้ซักถามว่าลานเทซื้อปาล์มน่าจะบรรจุไว้ในแผนด้วย เพราะมีหลายร้านแล้วภายในตำบล น่าจะบรรจุในแผนว่ามีกี่ร้าน

	นางจุฑารัตน์   หมอกแก้ว
เจ้าพนักงานจัดเก็บรายได้
	- ลานเทนั้นเป็นสิ่งควบกับภาษีโรงเรือนและภาษีโรงเรือนจะจัดเก็บได้เมื่อเขาดำเนินการไปแล้วครบปี จึงจะจัดเก็บได้ ภาษีที่ดินปีต่อปี แต่ถ้าเป็นภาษีป้ายเราก็สามารถจัดเก็บได้เลย

	นายภักดี   ม้าแก้ว
ประธานสภา ฯ
	- เมื่อสมาชิกได้อภิปรายกันอย่างหลากหลายและก็ได้เนื้อหาสาระแล้ว ผมจะขอมติในวาระที่ ๓.๑ เรื่องพิจารณาให้ความเห็นชอบร่างแผนพัฒนาสามปี        (พ.ศ.๒๕๕๕-๒๕๕๗) สมาชิกท่านใดมีความเห็นชอบให้ประกาศใช้แผนพัฒนาสามปี (พ.ศ.๒๕๕๕-๒๕๕๗) กรุณายกมือครับ

	มติที่ประชุม
	- เห็นชอบ๑๖ เสียง
- ไม่เห็นชอบ ๐ เสียง
- งดออกเสียง ๒ เสียง
สรุปว่ามติที่ประชุมเห็นชอบ ๑๖ เสียง งดออกเสียง ๒ เสียง
ต่อไปผมเข้าวาระที่ ๓.๒

	
	๓.๒ เรื่องพิจารณาขออนุมัติเปลี่ยนแปลงโครงการซ่อมแซมหลุมบ่อถนนสายเมไฟ งบประมาณ ๗๐,๐๐๐ บาท เป็นถนนสายเมไฟบางตาตั้ว ๓๕,๐๐๐ บาท และถนนสายภักดีฤทธิ์ งบประมาณ ๓๕,๐๐๐ บาท ตามที่ตั้งไว้ในข้อบัญญัติงบประมาณรายจ่ายประจำปี ๒๕๕๔ 

	นายภักดี   ม้าแก้ว
ประธานสภา ฯ
	- ในวาระที่ ๓.๒ เรื่องขออนุมัติเปลี่ยนแปลงโครงการซ่อมแซมถนนสายเมไฟงบประมาณ ๗๐,๐๐๐ บาท ขอแก้ไขว่าจากตามที่ตั้งไว้ในข้อบัญญัติงบประมาณรายจ่ายประจำปี ๒๕๕๔ เป็นการจ่ายขาดเงินสะสมในการประชุมสภาสมัยประชุมสามัญครั้งที่ ๑/๒๕๕๔ ในวันที่ ๑๕ กุมภาพันธ์ ๒๕๕๔ ขอให้สมาชิกแก้ไขด้วยนะครับ ผู้ที่ยื่นเสนอยื่นเข้ามาคือคุณถาวร  คำนวณ ส.อบต.หมู่ที่ ๑ ขอเชิญครับ

	นายถาวร  คำนวณ
ส.อบต.หมู่ที่ ๑
	- ในวาระที่ ๓.๒ เพื่อพิจารณาขออนุมัติเปลี่ยนแปลงโครงการซ่อมแซมหลุมบ่อถนนสายเมไฟ งบประมาณ ๗๐,๐๐๐ บาท มาเป็นการซ่อมแซมหลุมบ่อถนนสายเมไฟ-บางตาตั้ว งบประมาณ ๓๕,๐๐๐ บาท และเป็นการซ่อมแซมถนนสายภักดีฤทธิ์ งบประมาณ ๓๕,๐๐๐ บาท จากงบจ่ายขาดเงินสะสม เนื่องจากตามที่สภาอนุมัติให้ซ่อมแซมหลุมบ่อถนนสายเมไฟ แต่ไปซ้ำซ้อนกับงบประมาณของอำเภอ ผมจึงขอเปลี่ยนแปลงโครงการครับ


	นายภักดี   ม้าแก้ว
ประธานสภา ฯ
	- เมื่อสมาชิกขอเสนอเปลี่ยนแปลงโครงการ สมาชิกผู้เสนอเป็นคนอภิปรายคนเดียวกัน จะได้หรือไม่ได้ก็ขึ้นอยู่กับสภา เพราะเป็นระเบียบให้คือผู้ที่มีความจำเป็นจะขอยื่นญัตติหรือกระทู้ถามต่างๆต้องยื่นเรื่องเสนอให้ประธานสภาก่อนประชุมไม่น้อยกว่า ๓ วัน เพื่อให้ประธานสภาพิจารณาว่าจะเข้าวาระการประชุมให้หรือไม่

	นายบำเพ็ญ   เจียะรัตน์
นายก อบต.
	- ถ้าเป็นญัตติที่เกี่ยวกับงบประมาณต้องให้ผู้บริหารรับรองและให้สมาชิกรับรองอีก ๒ ท่านนะครับ และผมเองก็ไม่ทราบว่าญัตติต้องมาถึงกระผม คนรับรองคือคุณถาวร  คำนวณ และผู้เสนอก็คุณถาวร  คำนวณ และสมาชิกอีก ๑ ท่านก็ว่างไม่มีผู้รับรอง ผมเองก็ไม่ได้แทงหนังสือว่าให้นำเข้าพิจารณาในเรื่องนี้ เกี่ยวกับเรื่องงบประมาณที่จริงแล้วผู้บริหารต้องรับรอง และก่อนถึงบริหารต้องมีสมาชิกรับรอง ๒ ท่านนะครับ ผมก็ไม่แน่ใจว่ามาอย่างไร และในการประชุมครั้งที่แล้วก็พิจารณาจ่ายขาดเงินสะสมในเรื่องที่เกี่ยวข้องกับอุทกภัย ที่ประชุมก็อภิปรายกันอยู่หลากหลาย และสรุปจ่ายไป ๔๑ โครงการ และในวันนั้นผมก็ได้ชี้แจงว่ามันมีงบอำเภอที่รองรับอยู่แล้ว แต่ในที่ประชุมวันก่อนก็ได้ชี้แจงว่างบอำเภอ          ไม่แน่นอน ก็ขอให้ตั้งเงินส่วนนี้ไว้เผื่องบอำเภอไม่ได้ และตรงนั้นขึ้นอยู่กับสภา แต่โครงการในวันนี้เปลี่ยนเป็น ๒ โครงการคือซ่อมแซมหลุมบ่อสายเมไฟ-บางตาตั้วและสายภักดีฤทธิ์ ผมก็ไม่ทราบว่าอยู่ในแผนหรือไม่ และประชาคมได้จัดความสำคัญมาแล้วหรือไม่ และตามธรรมเนียมการพิจารณางบประมาณที่ผ่านๆมาท่านต้องเลือกเอาอย่างใดอย่างหนึ่ง ถ้าอำเภอดำเนินการไปแล้วก็เอางบอำเภอไปเลย ถ้าอำเภอไม่ดำเนินการก็เอางบจ่ายขาดไปดำเนินการ ของหมู่ที่ ๙  ก็เช่นเดียวกันก็เหมือนกัน และเรื่องนี้ผมขอให้เจ้าหน้าที่งบประมาณช่วยชี้แจงเพิ่มเติมว่ากฎหมายแก้ไขอะไรบ้าง

	นายชัยวัฒน์   สิทธิ์ศักดิ์
ปลัด อบต.
	- เมื่อวันก่อนมีหนังสือจังหวัดได้ให้ อบต.ส่งเจ้าหน้าที่ ของ อบต. ๑ คน เพื่อไปประชุมเกี่ยวกับเป็นผู้ช่วยสภา ๑ คน เพื่อดำเนินกิจการสภา และก็ได้ส่งเจ้าหน้าที่วิเคราะห์นโยบายและแผนเข้าประชุม และน้องเขาก็มาดำเนินการ เช่นการประกาศประชุมล่วงหน้าไม่น้อยกว่า๓วันก่อนถึงสมัยประชุม และการยื่นเรื่องเสนอญัตติหรือกระทู้ถาม ก็ให้สมาชิกและผู้บริหารยื่นเป็นหนังสือล่วงหน้าไม่น้อยกว่า๓วันก่อนวันประชุม และมีผู้รับเรื่องแต่ของผู้บริหารไม่ต้องและญัตติที่เสนอที่เกี่ยวข้องก็ค่าที่ดินและสิ่งก่อสร้าง ถ้ามีการเปลี่ยนแปลงสถานภาพเดิม ก็ต้องขอมติสภาให้ความเห็นชอบ และถ้าเกี่ยวข้องกับงบประมาณต้องให้ผู้บริหารรับรองด้วยก่อนที่จะพิจารณา ในเรื่องนี้ผมก็ไม่แน่ใจว่าการจ่ายขาดเงินสะสม แต่ถ้าเป็นเรื่องจัดทำข้อบัญญัติผู้เสนอต้องเป็นผู้บริหารเสนอหรือเป็นผู้รับรองในการตัด ลด เพิ่ม งบประมาณ และอีกเรื่องการเสนอชื่อสมาชิกเป็นตัวแทนของสภา ไม่ว่าจะเป็นกรรมการแปรญัตติหรือกรรมการแผนพัฒนาฯลฯ ผู้เสนอสามารถเสนอได้เพียงคนเดียว จะเสนอคนที่ ๒ หรือ ๓ ไม่ได้ และผู้รับรอง๒ท่าน ก็รับรองได้เพียงคนเดียว จะไปรับรองคนอื่นอีกไม่ได้นะครับ ตามระเบียบการประชุมสภา แก้ไขครั้งที่ ๒ ที่ได้ถ่ายเอกสารให้ไปแล้วนะครับ และการเสนอญัตติของหมู่ที่ ๑ เสนอมาก็ผิดพลาดเล็กน้อยคือขาดผู้รับรอง และสมาชิกเสนอเองและรับรองเอง ก็ไม่ได้นะครับ ผู้รับรองจะเป็นสมาชิกหมู่อื่นก็ได้

	นายภักดี  ม้าแก้ว
ประธานสภา ฯ
	- ท่านสมาชิก ที่ท่านเสนอญัตติมาก็ผิดพลาดเล็กน้อย ก็ตามที่เลขานุการสภาชี้แจง คือมันต้องถูกต้อง มีผู้รับรองถูกต้องก็สรุปว่าผมจะไม่ขอมตินะครับ

	นายบำเพ็ญ  เจียะรัตน์
นายก อบต.
	- ขอเพิ่มวาระการประชุมเพราะเป็นเรื่องเร่งด่วน เกี่ยวกับขอโอนงบประมาณในหมวดค่าครุภัณฑ์และเป็นวัสดุประปา เช่นกระเบื้องที่ลมกระโชกทำให้บ้านเรือนของราษฎรเสียหาย ก็มีหลายหมู่บ้านที่ยังไม่ดำเนินการเพราะงบประมาณที่ตั้งไว้ไม่พอ จึงขอมติของสภาเพราะเป็นเรื่องในค่าครุภัณฑ์ที่ดินและสิ่งก่อสร้าง      จะเพิ่มหรือไม่ก็เป็นอำนาจของท่านประธานสภาพิจารณาครับ

	นายภักดี   ม้าแก้ว
ประธานสภา ฯ
	- เรื่องการโอนงบประมาณในหมวดค่าครุภัณฑ์ที่ดินและสิ่งก่อสร้างโดยโอนจากงบกลาง ๑๐๐,๐๐๐ บาทไปยังค่าบำรุงและซ่อมแซมในหมวดที่ดินและสิ่งก่อสร้างครับท่านสมาชิก

	นายบุญสาร  ไกรทิพย์
ส.อบต.หมู่ที่ ๔
	- ว่าจะเพิ่มวาระในการประชุมที่จริงต้องเข้าวาระมาก่อน จะมาเพิ่มแบบนี้ไม่ได้ เพราะที่ประชุมได้เคยพูดกันหลายครั้งแล้วนะครับ

	นายบำเพ็ญ   เจียะรัตน์
นายก อบต.
	- การที่ผมขอเพิ่มวาระเพราะเป็นเรื่องเร่งด่วนที่ต้องแก้ไขปัญหาความเดือดร้อนของชาวบ้าน เช่นกระเบื้องและวัสดุซ่อมแซมประปาก็หมด และก็เป็นอำนาจของสภา เพราะอยู่ในหมวดที่ดินและสิ่งก่อสร้าง แต่ก็ขึ้นอยู่กับดุลยพินิจของท่านประธานสภาครับว่าจะเพิ่มหรือไม่ให้เพิ่ม

	นายภักดี   ม้าแก้ว
ประธานสภาฯ
	- ผมขอให้สภาพิจารณานะครับว่าจะให้เพิ่มวาระหรือไม่ครับ

	นายปรีชา   เดชสุทธิ์
ส.อบต.หมู่ที่ ๗
	- ผมว่าการเพิ่มวาระหรือไม่ ไม่ใช่อำนาจของสภา แต่ผมคิดว่าเป็นอำนาจของท่านประธานสภาในการพิจารณานะครับ

	นายสมศักดิ์  สงสว่าง
ส.อบต.หมู่ที่ ๙
	- ตามที่ท่านนายก อบต.เสนอวาระเพิ่มเติม เพื่อแก้ไขปัญหาความเดือดร้อนของประชาชนที่เกิดภัยธรรมชาติขึ้น ผมคิดว่าประธานสภาเป็นผู้พิจารณานะครับ   ที่จะเพิ่มหรือไม่เพิ่ม

	นายศรายุธ  สุขศรี
ส.อบต.หมู่ที่ ๖
	- ตามที่ท่านนายก เสนอขอโอนงบประมาณจากงบประมาณงบกลาง ผมไม่ทราบว่างบกลางมีอยู่เท่าไร หรือจะโยกมาจากงบหน่วยงานอื่นหรือไม่นะครับ ผมอยากทราบตรงนี้ครับ

	นายบำเพ็ญ   เจียะรัตน์
นายก อบต.
	- การโอนงบประมาณก็คือโอนมาจากงบกลางมายังค่าซ่อมแซมและค่าบำรุงรักษาทรัพย์สิน โอนจากงบกลางให้เจ้าหน้าที่งบประมาณชี้แจงนะครับ และที่ผมทราบมาจากหัวหน้าส่วนการคลัง บอกว่างบกลางยังคงเหลือ ๗๒๙,๗๐๐ บาท ที่สามารถจ่ายได้

	นายชัยวัฒน์  สิทธิศักดิ์
ปลัด อบต.
	- นายก อบต. ชี้แจ้งว่ามี ๗ แสนกว่าบาท ผมก็ไม่แน่ใจนะครับว่าเหลืออยู่เท่าไร แต่รู้สึกว่าจะไม่ถึงนะครับ เพราะถ้ามีครั้งก่อนเราต้องจ่ายงบกลางก่อนในการช่วยเหลือภัยพิบัติแล้วค่อยมาจ่ายเงินสะสม และที่นายก อบต.พูดว่าเหลืออยู่   ๗ แสนกว่าบาทคือนายก อบต.พูดรายจ่ายงบกลางที่ตั้งไว้ ๒ ล้านกว่าบาทแต่มันเป็นค่าต่างๆ เช่น กองทุนประกันสังคม ตั้งไว้ ๑๗๒,๑๓๐ บาท ผู้สูงอายุ ๑,๗๕๒,๐๐๐ บาท และเงินสำรองจ่าย ๔๖๐,๖๓๐ บาท คือตัวนี้ที่นายกฯ ว่าในอำนาจหน้าที่ของนายก คงเหลืออยู่ ๔ หมื่นกว่าบาทและที่นายกฯ บอกว่าคงเหลือ ๗ แสนกว่าบาทก็ขอให้หัวหน้าส่วนการคลังชี้แจงยอดเงินตัวนี้ครับ    ขอเชิญครับ


	นางณัฐนรี   มีสวน
หัวหน้าส่วนการคลัง
	- งบกลางของผู้สูงอายุตั้งไว้ ๑,๗๕๒,๐๐๐ บาทและจ่ายให้ผู้สูงอายุของ อบต.หมู่บ้านละ ๑๐ คน จังหวัดได้จ่ายให้ในบางส่วนทำให้ยอดจ่ายจริงของเรา ๕๗๔,๕๐๐ บาท คงเหลือจ่าย ๑,๑๗๗,๕๐๐ บาทจึงโอนไป ค่าซ่อมแซมประปากรณีตามที่โอน รวมแล้วเป็นเงิน ๔๕๗,๘๐๐ บาท เงินคงเหลือ ๗๑๙,๗๐๐ บาท แต่เงินสำรองรายจ่ายของนายกฯ หมดไปแล้ว แต่ที่เหลือเป็นเงินของผู้สูงอายุ

	นายอนุชา  รักษ์รงค์
หัวหน้าส่วนโยธา
	- ขอชี้แจงความจำเป็นที่ขอโอนงบประมาณในหมวดค่าครุภัณฑ์ที่ดินและสิ่งก่อสร้าง เพราะว่ามีเวลาหลายเดือนก่อนจะสิ้นปีงบประมาณ แต่ขณะนี้ด้านค่าซ่อมแซมเหลืออยู่ ๑๑,๐๐๐ กว่าบาท โดยเฉพาะวัสดุประปา

	นายศรายุธ  สุขศรี
ส.อบต.หมู่ที่ ๖
	- คือผมอยากทราบว่า รู้ทางรัฐจัดสรรมาให้เรา ถ้าเป็นผู้สูงอายุของ อบต.        ก็ ๑๐๐ คน งบประมาณก็ ๕๔๗,๕๐๐ บาทและถ้าพูดตรงนี้ ทาง อบต.        เสียผลประโยชน์ไป ๑ ล้านกว่าบาท งบตัวนี้น่าจะอยู่ในงบพัฒนามากกว่าที่จะเป็นของผู้บริหาร ถ้าทำงบประมาณผิดพลาดทำให้งบพัฒนาที่สมควรได้ หมู่ละ ๒ แสนกว่าบาท และอำนาจจ่ายงบกลางเป็นอำนาจของใคร ก็ของบริหารครับ ทำให้ชาวบ้านเสียผลประโยชน์ อย่างเช่นภัยพิบัติ ฯลฯ และงบในการพัฒนาของหมู่บ้าน และงบที่โอนไป ๔ แสนกว่าบาท สมาชิกทราบหรือไม่ครับ ไม่ทราบใช่หรือไม่ เราไปแจ้งชาวบ้านว่าเราได้งบประมาณมายังหมู่บ้านเท่านี้ เพราะเงินอุดหนุนเราได้เท่านี้ หมู่บ้านละแสนต้นๆ ไม่ถึงก็มี นี่คือความเสียหายอย่างมาก และอยากถามท่านปลัด ว่าท่านทราบว่าเงินตัวนี้ยังมีอยู่เมื่อสามเดือนที่แล้วใช่ไหม

	นายชัยวัฒน์  สิทธิศักดิ์
ปลัด อบต.
	- ผมทราบจากหนังสือแจ้งว่าเงินผู้สูงอายุจะเปลี่ยนจากเงินอุดหนุนทั่วไปมาเป็นเงินอุดหนุนเฉพาะกิจซึ่งรัฐบาลจะเป็นผู้จ่ายเอง และเงินผู้สูงอายุเราก็จ่ายมาตั้งแต่ตุลาคม,พฤศจิกายน,ธันวาคม ๕๓ และมา เดือนมกราคม๕๔ ,กุมภาพันธ์ และรัฐบาลก็จ่ายมางวดแรกเป็นเงินอุดหนุนเฉพาะกิจ ในเดือน มีนาคม,เมษายน,พฤษภาคม จ่ายมางวดแรก ๓ เดือน และในปลายเดือนพฤษภาคม คลังก็ได้แจ้งว่าเงินผู้สูงอายุตั้งแต่เดือนมีนาคม เป็นต้นไป รัฐบาลจะจ่ายเป็นเงินอุดหนุนเฉพาะกิจให้  ทำให้เงินของ อบต.ในส่วนนี้จะเหลืออยู่ล้านกว่าบาท ผมก็บอกให้คลังไปถามจังหวัดให้ชัดเจนเพื่อความแน่นอน คลังก็แจ้งให้นายกฯทราบ และที่ท่านถามว่า ผมทราบว่าเงินตัวนี้อยู่ตอนจ่ายขาดเงินสะสมเมื่อเดือนกุมภาพันธ์ ในขณะนั้นผมก็ไม่ทราบว่ารัฐบาลจะจ่ายให้และมีหนังสือมาในเดือนมีนาคมว่ารัฐบาลจะจ่ายมา แต่ยอดเงินจริงๆมาในเดือนพฤษภาคมย้อนหลังไปถึงเดือนมีนาคม และก็ให้คลังประสานจังหวัดและจังหวัดแจ้งว่าเงินตัวนี้ยังเหลือให้เอาไปดำเนินตามภารกิจหน้าที่ของ อบต.ได้ ก็ราวๆ กลางเดือนพฤษภาคมที่ผ่านมาครับ

	นายสมศักดิ์  สงสว่าง
ส.อบต.หมู่ที่ ๙
	- แล้วเมื่อรู้ว่ามีเงินอยู่ ๑ ล้านกว่าบาท ทำไมท่านนายกฯไม่เปิดสมัยวิสามัญละครับ เพื่อขอจ่ายเงินตัวนี้แทนจ่ายขาดเงินสะสม เพื่อซื้อข้าวสารให้ชาวบ้าน     ละครับ ทำไมต้องขออนุมัติผู้ว่าราชการจังหวัด เมื่อผู้ว่าราชการจังหวัดไม่อนุมัติ เราก็น่าเอาเงินตัวนี้ไปซื้อให้ และนายกฯ ยังเอาเงินตัวนี้ไปใช้จ่ายตั้ง ๔ แสนกว่าบาท โดยที่สมาชิกไม่รู้เลย แต่ตอนนี้ผมรู้แล้วว่ามีเงินแล้ว แต่นายกฯไม่สั่งซื้อครับ ขอขอบคุณครับ

	นายภักดี    ม้าแก้ว
ประธานสภา ฯ
	- ตามที่นายกฯเสนอวาระเร่งด่วนในวาระที่ ๓.๓ เรื่องขอโอนงบประมาณจากงบกลางไปงบค่าครุภัณฑ์ ค่าบำรุงรักษาและซ่อมแซมทรัพย์สิน ๑๐๐,๐๐๐ บาท ผมก็จะเข้าให้ แต่เป็นเรื่องสมาชิกที่จะให้ผ่านหรือไม่นะครับ ผมขอให้นายกฯช่วยชี้แจงอีกครั้งครับ

	นายบำเพ็ญ   เจียะรัตน์
นายก อบต.
	- ผมขอโอนงบประมาณเพื่อเป็นค่าบำรุงรักษาและซ่อมแซมทรัพย์สิน ๑๐๐,๐๐๐ บาทจากงบกลางนะครับ ไม่ใช่เงินสำรองจ่าย เงินสำรองจ่ายของเรามีอยู่ที่สภาอนุมัติ ๔๖๐,๖๓๐ บาท งบกลางก็ตามที่ท่านปลัดฯชี้แจงไปแล้ว และตามที่สมาชิกว่าเมื่อมีเงินตัวนี้ทำไมไม่มาซื้อข้าวสาร ผมขอบอกว่าผมก็ไม่รู้ว่าเหลือ เพิ่งมารู้เมื่อเดือนที่แล้ว ถ้ารู้เราก็เอามาซื้อข้าวสาร ที่จริงเงินผู้สูงอายุจังหวัดจ่ายให้หมู่บ้านละ ๒๐ ราย เป็น ๒๐๐ ราย และอบต.จ่ายเพิ่มหมู่ละ ๑๐ ราย เป็น ๑๐๐ รายทั้งตำบล ที่จริงเราน่าจะตั้งจ่ายแค่ตัวที่ อบต.ต้องจ่ายเอง แต่เรามาตั้งจ่ายรวมทั้งหมดทำให้ผิดพลาดในด้านงบประมาณตัวนี้ และที่สมาชิกหมู่ที่ ๖ ว่างบพัฒนาหมู่บ้านน่าจะได้ ๒ แสนเศษก็ยอมรับครับ แต่ผมคิดว่ารายจ่ายตรงนี้มันเป็นรายจ่ายจำเป็นที่ต้องจ่าย จึงจำเป็นต้องตั้งจ่ายไว้ และขอขอบคุณท่านประธานสภาฯที่เพิ่มวาระให้โอนงบประมาณในวาระที่๓.๓ เพื่อรักษาและซ่อมแซมทรัพย์สินซึ่งเป็นอำนาจของสภา ในรายละเอียดผมขอให้ส่วนโยธาช่วยชี้แจงครับ

	นายภักดี  ม้าแก้ว
ประธานสภาฯ
	- ก็ขอให้สมาชิกเพิ่มวาระเป็นวาระที่ ๓.๓ การโอนงบกลาง(เบี้ยยังชีพผู้สูงอายุ)ไปยังหมวดที่ดินและสิ่งก่อสร้างในค่าครุภัณฑ์ประเภทค่าบำรุงรักษาและซ่อมแซมทรัพย์สินของส่วนโยธา จำนวน ๑๐๐,๐๐๐ บาท ผมให้ส่วนโยธาชี้แจงนะครับว่าเอาไปทำอะไร

	นายอนุชา  รักษ์รงค์
หัวหน้าส่วนโยธา
	- ในเรื่องของส่วนโยธาก็รับผิดชอบเรื่องประปาหมู่บ้าน เพราะค่าวัสดุประปาไว้๑๐๐,๐๐๐ บาทและตอนนี้ก็หมดแล้ว สมาชิกก็ทราบว่าทางหลวงได้ก่อสร้างถนนใหม่เลยต้องจัดซื้อค่าวัสดุ และก็มีการซ่อมไฟฟ้าสาธารณะต่างๆ และนายกฯก็ให้ส่วนโยธาไปซ่อมแซมศูนย์พัฒนาเด็กเล็กบ้านเนินธัมมัง ที่จริงที่น้ำท่วมที่ผ่านมาผมก็ส่งเรื่องซ่อมแซมศูนย์พัฒนาเด็กเล็กบ้านเนินธัมมัง ๒ ครั้งแล้ว แต่เรื่องก็เงียบ ส่วนโยธาจึงมีความจำเป็นของบประมาณ ๑๐๐,๐๐๐ บาท เพื่อมาเป็นค่าบำรุงรักษาและซ่อมแซมทรัพย์สินนะครับ

	นายศรายุธ   สุขศรี
ส.อบต.หมู่ที่ ๖
	- ถ้าคิดถึงความจำเป็นตามที่ช่างชี้แจงก็จำเป็นนะครับ และการตั้งงบประมาณส่วนมากเราก็ไม่ได้ตัดเพราะจำเป็นจึงทำให้งบพัฒนาเหลือน้อย และมีการโยกงบประมาณจากส่วนนี้ไปใช้จ่ายในส่วนอื่นๆเพราะเป็นอำนาจของฝ่ายบริหาร สภาก็ไม่รู้และที่สภารู้ก็ให้สภามาพิจารณา เช่น ศูนย์เด็กเล็ก ประปา ฯลฯ สมาชิกก็จำเป็นต้อง และในการช่วยเหลือภัยพิบัติ ผมอยากทราบหลักเกณฑ์ในการพิจารณาว่าผู้บริหารดำเนินการอย่างไร ที่จริงเราน่าจะพิจารณาผู้ยากไร้ แต่ที่ผมดูเห็นกระเบื้องแตกครั้งหนึ่งตั้ง ๓๐๐ แผ่น แล้วยังให้ ผมว่าเขามีฐานะ    นะครับ เขาสามารถช่วยเหลือตนเองได้ ผมว่าถ้าทำแบบนี้ เราตั้งงบ ๒ ล้านก็ไม่พอ ผมขอฝากเรื่องนี้ไว้ด้วยนะครับ

	นายสมศักดิ์  สงสว่าง
ส.อบต.หมู่ที่ ๙
	- เรื่องการโอนงบกลาง ๑๐๐,๐๐๐ บาท เพื่อซ่อมแซมทรัพย์สิน ผมเห็นด้วย   แต่เวลาทำงบประมาณสมาชิกก็ไม่ได้ตัดส่วนตรงนี้ ผมคิดว่าท่านที่เสนอมาให้คำนวณมาให้พอใช้ในรอบปี ถ้าสมมติว่าเงินตัวนี้ไม่มีแล้วจะเอาเงินตัวไหนใช้ เพราะการประชุมครั้งที่แล้วที่จ่ายขาดเงินสะสมไป ๒ ล้าน ผมเคยทักท้วงท่านนายกฯไปแล้วว่าท่านจ่ายเงินตัวนี้หมดเกลี้ยงแล้วเอาเงิน ๒๕% มาใช้ด้วย     มันหมดถ้าวันข้างหน้าเจอภัยพิบัติ น้ำท่วม แล้วจะเงินช่วยเหลือชาวบ้าน พอมาวันนี้เงินเหลือ ๗ แสนกว่าบาท ส่วนนี้ก็ไม่พอ ส่วนนั้นก็ไม่พอ ถ้างบประมาณไม่มีจะเอาเงินตัวไหนไปช่วยเหลือชาวบ้าน เพราะเหตุการณ์ข้างหน้าไม่มีใครรู้ว่าอะไรจะเกิด และงบประมาณเหลืออยู่ ๖ แสนกว่าบาท ให้เพื่อนสมาชิกทุกหมู่ไปทำโครงการมา ท่านนายกฯจะให้หรือไม่ครับ

	นายภักดี   ม้าแก้ว
ประธานสภาฯ
	- สมาชิกท่านใดจะอภิปรายเพิ่มเติมขอเชิญ เมื่อไม่มีผมจะขอมติ สมาชิกท่านใดเห็นด้วยในวาระที่ ๓.๓ เรื่องโอนงบประมาณจากงบกลางไปตั้งจ่ายในค่าครุภัณฑ์ที่ดินและสิ่งก่อสร้าง รายจ่ายค่าซ่อมแซมและบำรุงรักษาทรัพย์สินเป็นเงิน ๑๐๐,๐๐๐ บาท กรุณายกมือครับ

	มติที่ประชุม
	- เห็นด้วย  ๑๒ เสียง
- ไม่เห็นด้วย  - เสียง
- งดออกเสียง  -  เสียง

	นายภักดี   ม้าแก้ว
ประธานสภาฯ
	- สรุปว่าสมาชิกเห็นชอบ ๑๒ เสียง (เท่าที่มีสมาชิก)

	ระเบียบวาระที่ ๔
	- เรื่องอื่นๆ

	นายภักดี   ม้าแก้ว
ประธานสภาฯ
	- ขอเชิญสมาชิก ในเรื่องที่ ๑ เป็นกระทู้ของนายเจริญ ทองเกลี้ยง ส.อบต.หมู่ที่ ๖ นะครับ ขอเชิญครับ

	นายเจริญ   ทองเกลี้ยง
ส.อบต.หมู่ที่ ๖
	- ผมมีกระทู้ถามนายกฯคือเรื่องทำกินของชาวบ้านที่จำเป็นของพี่น้องประชาชน และเรื่องทุ่งสาธารณะประโยชน์ทุ่งขวัญแก้ว และเรื่องที่ทำกินของพี่น้อง       หมู่ ๑,๒,๕,๖ ที่ครอบครองไม่มีเอกสารสิทธิ์ที่ทำกิน และปัญหาภัยแล้ง ที่ผมพูดที่ดินครอบครองเพราะมันมีปัญหากับเขตป่าด้วยครับ และปัญหา สปก.เพราะเจ้าหน้าที่ทำหน้าที่ไม่ถูกต้องครับ เพราะการมาออก สปก.มาทำหน้าฝน ชาวบ้านเลยไม่สามารถชี้แนวเขตได้ จึงทำให้ได้สิทธิ์ไม่ครบตามจำนวนครอบครองและที่เหลือ ป่าไม้ก็บอกว่าเป็นเขตป่าเลยมีปัญหา และเรื่องทุ่งสงวนเลี้ยงสัตว์เพราะเขาครอบครองแต่ไม่มีเอกสารสิทธิ์จึงทำผลประโยชน์ได้ไม่เต็มที่ เลยมีปัญหาตลอด ผมอยากให้เขามีเอกสารสิทธิ์หรือหลักเกณฑ์การครอบครอง เช่นให้เขาเช่า เขาก็มีสิทธิ เช่นการขึ้นทะเบียนเกษตรกร เมื่อเกิดความเสียหายเขาก็ได้รับการชดเชยจากภาครัฐ ผมจึงอยากจะพูดว่าน่าจะจัดที่ทำกินชาวบ้านให้ถูกต้อง เราน่าจะสอบถามชาวบ้าน สปก.เกี่ยวกับแนวเขตที่ดินนะครับและตรวจสอบแนวเขต โดยเชิญชาวบ้าน ผู้ใหญ่บ้าน อบต. คณะบริหาร โดยให้นายกฯประสานกับป่าไม้และ สปก.มาดำเนินการในพื้นที่ ผมอยากให้บริหารตรงนี้ให้ชัดเจน เพราะ อบต.เป็นผู้ดูแลที่สาธารณะอยู่แล้ว ทำให้ชัดเจน เช่น จัดทำประชาคมให้ชัดเจนว่าเราจะเดินไปแนวทางไหน เพื่อให้ประชาชนมีสิทธิ์ในทำกินต่อไป ผมคิดว่าท่านนายกฯสามารถทำได้ครับ ตามที่นายกฯได้รับปากไว้แล้ว ผมขอฝากเรื่องนี้ต่อท่านนายกฯด้วยครับ

	นายธีรชัย   หนูทอง
ส.อบต.หมู่ที่ ๘
	- ผมขอฝากเรื่องการศึกษา ผมดูมาปี๒ปีแล้ว เราไม่ได้ส่งเสริมการศึกษาเท่าไร ปีนี้ผมฝากไว้เรื่องน้องๆที่เรียน ป.๖ อยู่ ผมอยากให้น้องๆเรียนกวดวิชา ฝ่ายบริหารน่าจะตั้งงบประมาณไว้สักก้อนหนึ่ง เพราะไปสอบที่ไหนก็สอบไม่ติด แต่ไม่ทราบว่าระเบียบจะให้ไว้หรือไม่ ก็สอบวิชาหลักก็คือ วิทยาศาสตร์ ภาษาอังกฤษ ภาษาไทย ฯลฯ

	นายชัยยา   กลางบน
ส.อบต.หมู่ที่ ๕
	- เรื่องภัยพิบัติที่เกิดขึ้นมีลมกระโชกแรงทำให้บ้านเรือนเสียหายหลายหลังคาเรือน ให้ฝ่ายบริหารเร่งสำรวจและดำเนินการเร่งด่วนครับ และเรื่องที่ ๒ ประปาหมู่ที่ ๕ น้ำรั่วหลายแห่ง แจ้งมาแล้วแต่ยังไม่ได้ดำเนินการ ทั้งบ้านผช.สุเทพและถนนสายบ้านพังหมอเป็นท่อเมนให้ฝ่ายช่างเข้าดำเนินการเร่งด่วน

	นายสมศักดิ์   สงสว่าง
ส.อบต.หมู่ที่ ๙
	- เรื่องที่ ๑ น้ำประปาแตกบางที ๒ จุด เรื่องที่ ๒ ภัยธรรมชาติกระเบื้องแตก ถ้าจะให้ชาวบ้านไปซื้อซ่อมแซมก่อนแล้วเอาใบเสร็จมาเบิกทีหลัง หรือว่าทาง อบต.กำหนดราคากระเบื้องแผ่นละเท่าใดแล้วให้เขาดำเนินการก่อน คือผมอยากให้รวดเร็วและทันใจนะครับ แล้วแต่ทางช่างหรือนายกฯจะดำเนินการ อีกเรื่องถนนสายชลประทาน-บางดี ขณะนี้ยังไม่ได้ดำเนินการ ขอให้ผู้บริหารเร่งรัดผู้รับจ้างดำเนินการด้วย และเรื่องสุดท้ายอยากถามว่า ทาง กศน.ให้สร้างอาคาร กศน.ตำบลละหนึ่งหลังได้ทุกตำบล และงบประมาณเท่าที่ผมรู้ และอบต.เป็นผู้อนุญาตให้ก่อสร้าง ไม่ทราบว่าทาง อบต.ทราบหรือไม่ครับ

	นายบุญสาร  ไกรทิพย์
ส.อบต.หมู่ที่ ๔
	- ผมขอแสดงความยินดีกับท่านรองนายก อบต.และเลขานุการนายก อบต.ที่ได้เข้ามาร่วมทำงานกับนายก อบต. และผมขอฝากประปาของหมู่ที่ ๔ ผู้รับเหมาทำให้แตก ให้อบต.แจ้งให้ผู้รับเหมาดำเนินการซ่อมด้วยครับ ผมได้แจ้งให้ช่างทราบแล้วนะครับ

	นายศรายุธ   สุขศรี
ส.อบต.หมู่ที่ ๖
	- ผมขอฝากสัก ๒-๓ เรื่อง เรื่องแรกคือป้ายบอกสถานที่ชุมชน เช่น สถานที่ชุมชนกรุณาลดความเร็ว ให้เป็นป้ายเตือนสติ เพราะการขับรถของวัยรุ่น ขับรถอย่างเร็วมาก ผมอยากให้ทาง อบต.ประสานกับทางหลวง ว่ามีงบดำเนินการหรือไม่ ถ้าไม่มี อบต.น่าจะดำเนินการเองนะครับ หรือทางที่วัวผ่านประจำก็ควรมีป้ายสัตว์เลี้ยงผ่าน และอีกเรื่องการประชุม ถ้าประชาชนเข้าร่วมเราน่าจะมีระเบียบการประชุม เช่นห้ามโทรศัพท์ในห้องประชุม แต่เราน่าจะมีกฎระเบียบว่าด้วยการประชุม เช่น มีข้อห้ามนะครับ และอีกเรื่อง หลักการใช้งบประมาณของ อบต. ต้องการให้เกิดผลประโยชน์แก่ชาวบ้านโดยเต็มเม็ดเต็มหน่วย เช่น มีโครงการในหมู่บ้าน เวลาผู้รับเหมาดำเนินงาน ผมอยากให้ช่างและผู้ควบคุมงานจ้างลงไปควบคุมที่หน้างานด้วย และคงจะไม่เสียเวลามาก เพียงแค่ ๒-๓ วันก็เสร็จแล้ว เพราะถ้าชาวบ้านอยู่เขาจะไม่เกรงใจ เพราะถ้าช่างหรือเจ้าหน้าที่อยู่เขาจะเกรงใจ และวันเสาร์อาทิตย์ไม่น่าให้ผู้รับเหมาลงงานนะครับ เพราะถ้ามีปัญหาก็ไม่สามารถติดต่อกับช่างได้ และผมขอฝากเรื่องการช่วยเหลือเกี่ยวกับอุทกภัย ไม่ทราบว่าท่านนายกฯยึดถือหลักเกณฑ์อย่างไรในการช่วยเหลือ แต่ผมอยากฝากก็คือให้พิจารณาผู้ที่เดือดร้อนและฐานะยากจนไม่สามารถช่วยเหลือตนเองได้เป็นอันดับแรกนะครับ แต่ผมคิดว่าท่านนายกฯคงจะมีหลักเกณฑ์ปฏิบัติอยู่แล้วนะครับ


  ปิดประชุมเวลา
๑๖.๒๐ น.
 (ลงชื่อ)      .....................................                          (ลงชื่อ)     ……………………….………. ผู้จดบันทึกรายงานการประชุม
          (นายภักดี    ม้าแก้ว)      


                 (ชัยวัฒน์  สิทธิศักดิ์)
    ประธานสภา อบต.แม่เจ้าอยู่หัว


       เลขานุการสภา อบต.แม่เจ้าอยู่หัว

ผู้ตรวจรายงานการประชุม





     ลงชื่อ         .................................      ประธานกรรมการ


                       (นายบัญชา    ชัยเรือง)       


                                                            


        ลงชื่อ        ..................................       กรรมการ


                     (นายบุญสาร   ไกรทิพย์)    


                                  


        ลงชื่อ        ...............................            กรรมการ


                      (นายจรัญ    หนูทอง) 








ผู้ตรวจรายงานการประชุม





     ลงชื่อ         .................................      ประธานกรรมการ


                      (นายบัญชา    ชัยเรือง)       


                                                            


        ลงชื่อ        ..................................       กรรมการ


                     (นายบุญสาร   ไกรทิพย์)    


                                  


         ลงชื่อ        ...............................            กรรมการ


                      (นายจรัญ    หนูทอง) 

